NEUVOSTON ASETUS (EY) N:o 1676/2004,
annettu 24 päivänä syyskuuta 2004,
Bulgariasta peräisin olevien tiettyjen jalostettujen maataloustuotteiden tuontia ja Bulgariaan suuntautuvaa tiettyjen jalostettujen maataloustuotteiden vientiä koskevista yksipuolisista siirtymätoimenpiteistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1)
Euroopan yhteisöjen ja Bulgarian välisestä assosiaatiosta tehdyn Eurooppa-sopimuksen, joka on hyväksytty Euroopan yhteisöjen ja niiden jäsenvaltioiden sekä Bulgarian välisen Eurooppa-sopimuksen tekemisestä 19 päivänä joulukuuta 1994 tehdyllä neuvoston ja komission päätöksellä 94/908/EY, EHTY, Euratom (1), pöytäkirjassa N:o 3 määrätään siinä lueteltuihin jalostettuihin maataloustuotteisiin sovellettavista kauppajärjestelyistä. Pöytäkirjaa N:o 3 muutettiin Euroopan yhteisöjen ja Bulgarian tasavallan Eurooppa-sopimuksen kauppaa koskevien määräysten mukauttamista koskevalla pöytäkirjalla (2), jäljempänä ”mukauttamispöytäkirja”, joka hyväksyttiin päätöksellä 1999/278/EY (3) ja jota parannettiin EU-Bulgaria-assosiaationeuvoston päätöksellä N:o 2/2002 (4).
(2)
Hiljattain tehtiin kauppasopimus, jolla muutetaan mukauttamispöytäkirjaa. Sopimuksen tarkoituksena on edistää Bulgarian taloudellista lähentymistä Euroopan unioniin liittymistä ennakoiden, ja sen on määrä tulla voimaan viimeistään 1 päivänä lokakuuta 2004.
(3)
Mukauttamispöytäkirjan muuttamista koskevan päätöksen hyväksymismenettelyä ei saada ajoissa päätökseen siten, että mukauttamispöytäkirja voisi tulla voimaan 1 päivänä lokakuuta 2004. Tämän vuoksi on tarpeen säätää Bulgarialle annettujen yksipuolisten tariffimyönnytysten jatkamisesta 1 päivästä lokakuuta 2004.
(4)
Tiettyjen jalostettujen maataloustuotteiden tuonnin olisi oltava tullitonta. Tiettyjen muiden tavaroiden osalta olisi avattava vuotuiset tariffikiintiöt.
(5)
Pöytäkirjan N:o 3 määräyksiä olisi edelleen sovellettava pöytäkirjassa N:o 3 tarkoitettuihin jalostettuihin maataloustuotteisiin, joita ei ole lueteltu tässä asetuksessa tai joiden osalta tällä asetuksella asetetut kiintiöt käytetään loppuun.
(6)
Tiettyjen Bulgariasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden suspendoimisesta ja avaamisesta sekä asetuksen (EY) N:o 1477/2000 muuttamisesta 8 päivänä elokuuta 2002 annetussa komission asetuksessa (EY) N:o 1446/2002 (5) avattiin Bulgariasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavat vuotuiset tariffikiintiöt. Vuonna 20004 olisi jatkettava ainoastaan niiden tariffikiintiöiden määrien soveltamista, jotka liittyvät järjestysnumeroihin 09.5463, 09.5487 ja 09.5479.
(7)
Sellaisiin jalostettuihin maataloustuotteisiin, joita ei ole mainittu perustamissopimuksen liitteessä I ja jotka on viety Bulgariaan, ei pitäisi soveltaa tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetun komission asetuksen (EY) N:o 1520/2000 (6) mukaisia vientitukia.
(8)
Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (7) säädetään tariffikiintiöiden hallinnointijärjestelmästä. Yhteisön viranomaisten ja jäsenvaltioiden olisi hallinnoitava tämän asetuksen nojalla avattuja tariffikiintiöitä kyseisen järjestelmän mukaisesti.
(9)
Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (8) mukaisesti,
ON ANTANUT TÄMÄN ASETUKSEN:
1 artikla
Liitteessä I lueteltujen Bulgariasta peräisin olevien tavaroiden tuontiin sovelletaan kyseisessä liitteessä vahvistettuja tulleja 1 päivästä lokakuuta 2004.
2 artikla
1. Liitteen II mukaiset yhteisön tullivapaat tariffikiintiöt Bulgariasta peräisin olevien tavaroiden tuonnille avataan vuosittain 1 päivästä tammikuuta 31 päivään joulukuuta. Vuoden 2004 osalta ne avataan 1 päivästä lokakuuta31 päivään joulukuuta 2004. Vuoden 2004 osalta määriä vähennetään suhteessa täysinä kuukausina kuluneisiin jaksoihin lukuun ottamatta järjestysnumeroihin 09.5463, 09.5487 ja 09.5479 liittyviä tariffikiintiöitä.
2. Ne määrät, joita asetuksen (EY) N:o 1446/2002 mukaisesti avatut, järjestysnumeroihin 09.5463, 09.5487 ja 09.5479 liittyvät tariffikiintiöt koskevat ja jotka on luovutettu vapaaseen liikkeeseen 1 päivästä tammikuuta30 päivään syyskuuta 2004, on luettava kokonaisuudessaan liitteessä II vahvistetuissa tariffikiintiöissä tarkoitettuihin määriin.
3 artikla
Asetuksen (EY) N:o 1520/2000 mukaisesti myönnettäviä vientitukia ei sovelleta Bulgariaan vietäviin jalostettuihin maataloustuotteisiin, jotka on lueteltu tämän asetuksen liitteessä III.
4 artikla
Jalostettuihin maataloustuotteisiin, joita ei ole mainittu liitteessä I tai joiden osalta liitteessä II tarkoitetut kiintiöt on käytetty loppuun, sovelletaan pöytäkirjan N:o 3 määräyksiä.
5 artikla
Komissio voi 7 artiklan 2 kohdassa tarkoitetun menettelyn mukaisesti keskeyttää 1, 2 ja 3 artiklassa säädetyt toimenpiteet, jos Bulgaria ei sovella sovittuja vastavuoroisia etuuksia.
6 artikla
Komissio hallinnoi tämän asetuksen liitteessä II tarkoitettuja tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
7 artikla
1. Komissiota avustaa asetuksen (EY) N:o 3448/93 (9), 16 artiklassa tarkoitettu komitea, jäljempänä ”komitea”.
2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.
Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.
3. Komitea vahvistaa työjärjestyksensä.
8 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä lokakuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä syyskuuta 2004.